
Isakdal ang traydor na rehimeng US-Marcos II sa 
kasalanan nito sa mamamayang Mindoreho 


inarkahan ng 

walang ”7” 5kaparis na 
pagkapapet, korapsyon at 
pasismo ang unang taon 
ng inutil at pahirap na 
rehimeng US-Marcos II. 
Ibayo nitong pinasahol ang 
buhay ” ng mamamayang 
Mindorefio at sambayanang 
Pilipino na noon pa ma'y 
sadlak na sa kahirapan, 
pagsasamantala at pang- 
aapi ng malakolonyal at 
malapyudal na lipunan. 


Pinakamalaking krimen ng 
rehimeng US-Marcos II ang 
walang pakundangang pagsuko ng 
soberanya ng bansa at garapalang 
pangangayupapa sa dikta ng amo 
nitong imperyalismong US, sa 
kapinsalaan” ng 7” sambayanang 
Pilipino. Mulat sa pagnakaw sa 
Halalan 2022, walang sinayang 
na sandali ang papet at kawatang 
tambalang “Marcos-Duterte sa 
pagratsada ng mgakontra-mahirap 
at kontra-mamamayang polisiya 
sa reaksyunaryong gubyerno na 
pabor sa imperyalismong US at 
sa niluluto nitong digma laban sa 
Tsina. 

Mula sa programang 
pang-ekonomya at. agrikultura, 
programa para sa batayang 
serbisyong panlipunan, at 
planong pandepensa ng bansa, 
lahat ng plataporma ng traydor 
na rehimeng Marcos II ay para 
sa ganansya ng amo nitong 
dayuhan at pagkamal ng kikbak 
na pondo at oportunidad sa higit 
na pagpayaman sa sarili at sa 
kanyang mga kroni. 

Lalo niyang isinadlak ang 
magsasakang Pilipino sa labis na 


kahirapan bunga ng palyadong 
programa sa agrikultura. Habang 
nasa direktang kontrol niya ang 


Departamento ng Agrikultura, 
tumatak ang patakarang 
importasyon ng produktong 
agrikultural bilang solusyon 
sa krisis sa pagkain, imbis na 
paunlarin. ang kapasidad ng 
produksyong agrikultural ng 
bansa. 

Wala itong solusyon sa 


kawalan ng lupa ng mga magsasaka 
at walang plano sa tunay na 
repormang agraryong may 
kaakibat na libreng pamamahagi 
ng lupa at karagdagang subsidyo 
at ayuda para sa kanila. Panlilinlang 
lamang ang pangako niyang ibaba 
sa P20 ang bawat kilo ng bigas. 
Sa tusong maniobra na 
mailagay sa kontrol niya at 
ng kanyang mga kroni ang 
malaking 7 pondo. ng. bayan, 
lantaran at garapalang 
niraratsada ng rehimeng (US- 
Marcos II ang pagpapasa ng 


Maharlika Investment Fund 
(MIF) na  ipinakete.: Bilang 
pondo ng "mamamayan para 


sa ekonomyang pag-unlad. Sa 


katotohanan, 
MIF ang pondong bayan tungong 
pribadong pondo na ipapailalim sa 
kontrol ni Marcos at ng kanyang 


itinatransporma ng 


tim ng economic: managers 
para sa pamumuhunan sa mga 
linya ng negosyong nais nilang 
panghimasukan at kopohin. 

Ito ang sukdulang larawan 
ng burukrata-kapitalismong 
kasabwat ang rubber stamp na 
Kongreso at Senado--ginogoyo 
ang mamamayan para maitayo ang 
imprastrukturang pampinansya 
para sa pandarambong kasabay 
ng paglalatag ng daluyan sa 
paglikom ng ninakaw na yaman ng 
pamilya Marcos na nasa iba't ibang 
lihim na akawnts. Mas malala pa 
ito sa ninakaw na Coco Levy Fund 
ng naunang diktador Marcos Sr 
na mula sa dugo at pawis ng mga 
maghniniyog sa bansa na hanggang 
ngayon ay ipinagkakait pa rin sa 
kanila. 


Bitbit ang islogang 
makakatulong sa mga 
magsasakang Pilipino, pumasok 


din si Marcos sa makadayuhang 
Regional Comprehensive 
Economic Partnership (RCEP), 

isang neoliberalistang kasunduan 
sa ekonomya sa pagitan ng 
malalaking dayuhang bansa at 
ng atrasadong bansa tulad ng 
Pilipinas. 

Itutulak diumano nito upang 
maging maluwag ang kalakalan 
at pamumuhunan sa pagitan ng 
bansa. Sa totoo, tagibang na 
kasunduan ito dahil sa atrasadong 
sistema ng produksyon sa ating 
bansa. 

Ang atrasadong sistemang 
ito ang nagpapataas ng gastos 
sa produksyon habang bumababa 
ang produktibidad. Hindi pabor sa 
Pilipinas na makipagkumpitensya 
sa “globalisado” at pandaigdigang 
merkado. 

Taliwas sa sinasabing 
mareresolba ang problema Ng 
mga magsasaka, wawasakin at 
ilulubog nito lalu sa pagkalugi ang 
kabuhayan ng uring magsasaka at 
mga mangingisda, ang mayor na 
uri sa Pilipinas at maging sa isla 
ng Mindoro. 

Sa Mindoro, ipininta 
naman bilang tugon sa krisis sa 
kuryente sa isla ang nakaambang 
pamumuhunan ng NusScale Power 
Corporation para sa maliliit 
na plantang nukleyar. bilang 
alternatibong mapagkukunan ng 
kuryente. Panabing lamang ito 
sa nakatagong layunin: pasilidad 
na gagamitin upang paglagakan 
ng “armas nukleyar ng US. 
Bahagi ito ng 123 kasunduang 
pinasok ni Marcos sa udyok ng 


NILALAMAN 


imperyalismong US.  Malutas 
man nito ang krisis sa kuryente 
magdudulot ito ng dagdag na 
panganib sa kalikasan ng isla at 
sa buhay at kabuhayan ng mga 
MindoreRo. 

Sa tabing naman ng depensa 
at pagtatanggol ng pambansang 
teritoryo, ipinatayo ng rehimen 
ang pasilidad para sa hiniling 
BrahMos  Missile. sa Lubang 
Island, Occidental Mindoro. 

Ang espesyal na tutok 
ng rehimen sa pagpapaunlad 
sa imprastruktura at depensa 
sa Mindoro ay pagtalima ni 
Marcos II sa Bilateral Defense 
Guidelines (BDG) sa balangkas 
ng Indo-Pacific Strategy ng US. 
Inihahanda ang Mindoro, bilang 
bahagi ng First Island Chain - 
mga islang nasa unang hanay ng 
depensa dahil sa estratehikong 
lapit nito sa West Philippine Sea 
(WPS) na mahalaga sa nilulutong 
digma ng US laban sa China. 

Labis ding pinataba ng rehimen 
ang pondo ng mga sundalo at 
kapulisan sa reporma sa pension, 
dagdag sahod at benepisyo, 
pagbili ng mas maraming 
makabagong armas pandigma sa 
programang modernisasyon ng 
Armed Forces of the Philippines 
(AFP). Sa pakikipagtulungan ng 
reaksyunaryong rehimeng Marcos 
II sa US, ibinukas nito ang bansa 
bilang arena ng digmaan at ang 
mga Pilipino. bilang 8s pambala 
sa kanyon sa digmang inter- 

Editoryal: Isakdal ang traydor na rehimeng US-Marcos II sa kasalanan nito sa 


mamamayang Mindorefio 


Panggigipit at pagkait sa karapatan ng Mansalay 2, nagpapatuloy 


Nagpapatuloy na kalbaryo ng mangingisdang Mindorefo 


BAGSAK!: 


Marka ng mamamayan ng Occidental Mindoro sa isang taong 


paghahari ng ilehitimong rehimeng US-Marcos II 
Maharlika Investment Fund: Pagsipsip upang saidin ng lintang Marcos-Duterte 


ang natitirang yaman ng sambayanan 


Karahasan ng AFP-PNP-MIMAROPA sa mga katutubong Mangyan sa Mindoro, 


nagpapatuloy 


Mga Kwento ni Ka Madaay: Rebolusyonaryong hustisya nakamit ng Mangyan- 
Buhid sa matagumpay na ambus laban kay Private Mayuay Onaw ng 203rd 


Brigade 


NDFP Corner: Ipagtanggol ang 25 taon moratorium sa pagmimina sa Isla ng 


Mindoro! 


Dakilain ang buhay-at-pakikibaka ni Ka Hunter, huwarang kabataan, martir ng 


rebolusyong Pilipino! 


Ka Mamay: Pulang Hukbo at Mabuting Anak ng Bayan 
Pulang Saludo at Pagpupugay ng LDGC kay Benito “Ka Laan” Tiamzon at Wilma 


“Ka Bagong-Tao" Austria-Tiamzon 
Ka Mamay 


Mabuhay ang Ginintuang Anibersaryo ng NDFP! 


ANI 


imperyalista sa umiinit na girian 
nito laban sa China. 


Habang tumitindi ang 
kagutuman” at. kahirapan ng 
mamamayan, dapat paghandaan 


at labanan ng mamamayang 
MindoreRo ang lubos na pagsandig 
ng pasistang gubyerno.” sa 
militarisasyon at panunupil. Tiyak 
na iwawasiwas ng gubyernong 
Marcos II ang mas Marahas 
at Mmapanupil na kampanyang 
supresyon laban sa mamamayang 
Pilipino. 

Pangita na ito sa lansakang 
paglabag ng pasistang AFP-PNP- 
MIMAROPA sa karapatang pantao 
ng mamamayang MindoreRo. Hindi 
bababa sa 50,000 mamamayang 
MindoreRho ang nabiktima ng 
rehimen sa unang taon pa lamang 
nito sa estado poder. 

Tigmak na ng dugo ang 
kamay ni Marcos II sa 2 kaso ng 
pamamaslang sa mga sibilyan, 7 
kaso ng pambobomba at istraping 
sa pamayanan ng mgoa sibilyan, 4 
kaso ng sapilitang pagdampot at 
pagkawala ng mga magsasaka, 
2 kaso ng iligal na pagdetine at 
aresto, napakaraming kaso ng 
pagpapasuko at pagbalandra sa 
mga sibilyan bilang mga pekeng 


surenderi, at daan-daang kaso 
ng redtagging laban sa mga 
Mindorefo. 


Pinasinsin nito ang pakat at 
dinagdagan ang pangmaniobrang 
pwersa ng mga sundalo't pulis 
tungong 8.5 panagupang batalyon 
sa isla upang supilin ang mga 
mamamayan. at. likhain. ang 
kultura ng impunidad o kawalang 
pananagutan sa mga krimen 
alinsunod sa Mhagpapatuloy ng 
hibang” na. pangarap nitong 
durugin ang rebolusyonaryong 
diwa at paglaban ng mamamayang 
MindorefRo. 

Sa ganitong kalagayan, 
dapat magpunyagi ang lahat ng 
mamamayang MindoreRo na 
ubos-kayang biguin ang hibang na 
pangarap ng rehimen na apulain 
ang paglaban ng mamamayan. 

Ang makatarungan at 
lehitimong karaingan ng (mga 
MindoreRo ay dalhin sa paglakas 
ang paglaban sa lahat ng porma 
na kaya nilang lahukan: ligal, iligal, 
hayag, lihim hanggang armado. 
Kabigin ang lahat ng uri at sektor 
upang mabuo ang malapad na 
alyansa na lumalaban sa rehimeng 


ANI 


US-Marcos IL at hagsusulong 
ng pambansa-demokratikong 
adhikain. Kaalinsabay ng paglakas 
ng kilusang masa, dapat patuloy 
ang paglawak at paglalim ng 
baseng masa. sa. kanayunan 
hanggang sa kapatagan at mga 
sentrong bayan. 

Sa nagbabadyang 
imperyalistang digma, 
wasto lamang na yakapin ng 
mamamayan.” ang linya ng 
pambansa-demokratikong 
rebolusyon at. ang digmang 


BALITA 


mapagpalaya na isinusulong ng 
Partido Komunista ng Pilipinas- 
MLM af ng pangunahing bisig nito, 
ang Bagong Hukbong Bayan at 
Pambansa Demokratikong Prente 


sa Pilipinas. 

Dapat pag-alabin ang di 
magagaping diwa ng Pulang 
hukbo” sa. pamamagitan ng 


pagpaparami ng sumasampa dito 
at maglunsad ng matutunog na 
taktikal na opensibang yayanig 
sa hagnanaknak na pundasyon 
ng reaksyunaryong rehimen. Ang 

tagumpay ng rebolusyon ang 
makapangyarihang sandata ng 
mamamayang Mindoreho upang 
isakdal, panagutin ang traydor 
na rehimeng US-Marcos II, at 
bigyang hustisya ang milyong 
mamamayang binusabos at 
pinagsamantalahan. 

Ngayon pa lamang, dapat nang 
ipundar ang ipapalit na tunay na 
demokratikong gubyernong bayan 
at mag-ambag sa pagpanday ng 
tunay na makatao, malaya, at 
masaganang lipunan. 4 


Panggigipit at pagkait sa karapatan ng Mansalay 2, 


nagpapatuloy 


Kinundena ni Ma. Patricia 
Andal (MPA), tagapagsalita ng 
National Democratic Front of 
the Philippines - Mindoro (NDFP- 
Mindoro) ang patuloy na paniniil 
at iligal na detensyon ng 2nd 
Infantry Division kay Mary Joyce 
Lizada at Arnulfo Aumentado, 
mga volunteer ng grupong Bigkis 
at Lakas ng Katutubo sa Timog 
Katagalugan (BALATIK). 

Ang dalawang aktibista ay 
iligal na dinakip at inaresto ng mga 
elemento ng 4th IB noong Abril 
26, sa Sityo Buol, Brgy. Teresita, 
Mansalay, Oriental Mindoro 
habang sila ay nasa kasagsagan 
ng gawaing pananaliksik sa 
pinsalang dulot ng oil spill sa 
mga katutubong Mangyan lalo na 
sa pamayanan nilang malapit sa 
aplaya. 

“Upang pagmukhaing lehitimo 
ang pag-aresto, tinaniman sila ng 
baril at ibinalandra bilang mga 
matataas na opisyal ng NPA. 

Ilang araw lamang matapos 
ang iligal na pag-aresto ay bininbin 
na sila sa Camp Capinpin Army 
Station Hospital upang diumano 
ipakita. ang “pagmamalasakit” 
ng gobyerno sa kapakanan ng 
dalawang nakabinbin. 

Hanggang ngayon, patuloy 
pa din ang iligal na pagdetine sa 
kanila kahit walang malinaw na 
kasong isinasampa sa kanila. 

Lagpas dalawang buwan na 
silang iligal na nakadetine sa 2nd 
ID Headquarters,” dagdag ni MPA. 

Ayon sa grupong Tanggol 
Magsasaka, ipinagkait sa 
dalawang aktibista ang kanilang 
karapatang makaugnay sa 
abogado at kapamilya ilang araw 


A 
. 


Naglunsod ang mga progresibong organisasyon ng mga pesante ng kampanya para 
palayain si Mary Joyce Lizada at Arnulfo Aumentado o mas kilala sa tawag na 
“Mansalay 2”. Larawan mula sa Bulatlat. 


Capinpin. Nang iharap si Lizada 
sa mga kapamilya at abogado, 
nakitaan siya. ng. indikasyon 
ng pagpapahirap at  fortyur 
samantalang si Aumentado ay 
hanggang sa sinusulat ito hindi pa 
ipinakausap sa kanyang abogado 
at pamilya. 

“Sa pagtrato sa kanila na 
waring mga hostage sa loob ng 
kampo, ipinagkait sa kanila ang 
“right to due process". Isa na 
namang patunay ito ng pag-iral 
ng pangil ng pasismo at bangis 
ng ilehitimo, pahirap at papet 
na rehimeng US-Marcos II at 
kanyang mga galamay na  AFP- 
PNP. 

Binabaluktot mismo ng 
mga ito ang Saligang Batas ng 
reaksyunaryong gubyerno alang- 
alang sa paglulunsad ng kanilang 
hibang na gyera kontra sa 
mamamayan sa ngalan ng anti- 
terorismo,” ani MPA. 

Samantala, patuloy namang 
kinakalampag ng iba't ibang 
organisasyong 7589“ magsasaka. at 


WA 
k 


a 


“in | 


ang reaksyunaryong rehimeng 
US-Marcos II upang ipanawagan 
ang kagyat na pagpapalaya sa 
dalawa. 

Nanindigan naman ang NDFP- 
Mindoro na patuloy na makikiisa 
sa panawagan ng mamamayan 
upang palayain sina Lizada at 
Aumentado, at ang iba pang 
bilanggong pulitikal sa bansa. 

“Sina Lizada at Aumentado 
ay kabilang sa. humahabang 
listahan” ng mga. aktibista't 
tagapagtaguyod ng karapatang 
pantao sa Mindoro at sa bansa 
na walang-awang biniktima at 
inakusahan ng pasistang estado 
dahil sa kanilang adbokasiya at 
adhikain. 

Dapat patuloy na isakdal ang 
pasistang 2nd ID na panagutan 
ang kanilang krimen laban kay 
Lizada at Aumentado. 

Itambol ng mamamayan ang 
panawagan para sa pagpapalaya 
kina Lizada at Aumentado, kasama 
ang 169 pang bilanggong pulitikal 
sa iba't ibang kulungan sa bansa!" 


matapos. silang dalhin sa Camp katutubo sa Timog Katagalugan pagtatapos ng tagapagsalita. A 

Nagpapatuloy na kalbaryo ng mangingisdang Mindorefo 


Hindi pa rin nakakabangon sa dustang 
kalagayan ang halos 24,698 mangingisda sa 
Oriental Mindoro at kalapit nitong probinsya 
sa CALABARZON, MIMAROPA, at Western 
Visayas sa pinsalang tinamo ng karagatan 
dahil sa pagtagas ng 800,000 litrong pang- 
industriyang langis na karga ng lumubog na 
MT Princess Empress. Tinatayang 8 bilyong 
piso ang pinsala sa kabuhayan at karagatan 
ng pagtagas ng langis. bukod pa ang epekto 
sa kalusugan ng mamamayan. 

Tindig ng mga Mmangingisda, mas 
masahol pa sa COVID-19 ang natamo nilang 
pinsala mula sa oil spill. 3 buwan na ang 
nakakalipas, ngunit mailap pa rin sa libu- 
libong mangingisda ang kaginhawaan at 
pagbalik nila sa paghahanap-buhay. 


Kulang sa ayuda at kongkretong aksyon 


“Wala pa ring kongkretong aksyon ang lokal 
na gobyerno para aksyunan ang hinaing haming 
mangingisda,” ani Benedick Sibayan, presidente ng 
Hanay ng mga Yumayabong at Umuunlad na mga 
Mangingisda (HAYUMA). 

Paglilinaw ni Sibayan, nagdeklara man ng “State 
of Calamity” ang lokal na pamahalaan ng Calapan at 
ipinanukala ang pagbibigay ng ayuda at suportang 
pinansyal, wala pa ring natatanggap na suporta ang 
mga mangingisda. Hindi rin sumapat ang programang 
P355 cash for work assistance ng DSWD para 
matugunan ang pangangailangang pampinansyal ng 
pamilya ng mga mangingisda. At kahit tinanggal na 
ang fishing ban sa Calapan noong Mayo 27, hindi 
pa rin lubusang nakakabawi ang mga mamamalakaya 
mula sa 3 buwang hindi paglaot. 

“Walang  konsultasyong naganap para sa 
suportang pampinansya lalo na para sa mga pamilya 
ng mga maralitang mangingisda,” ani Sibayan. 

Pahayag ni Tatay Nando”, residente mula sa 
isang barangay sa Calapan, “Nagbigay nga sila ng 
ayuda noong una, pero di sapat para mabawi ang 
kitang nawala sa hindi paglaot. Masama pa, yung 
sardinas nga mula sa relip na binigay nila isang 
beses, hindi na makain. Pagtapos ng tatlong buwan, 
wala na ring ayuda para sa amin,” 

Dagdag pa ni Tatay Nando, hindi lamang ang 
mga mangingisda ang apektado dahil sa oil spill. 

“Apektado rin ang iba't ibang sektor. Ang mga 
drayber at manininda, walang mabenta at medeliber 
na isda sa palengke. Kawawa rin nga ang mga 
estudyante. May hindi na makapasok na mga bata, 
kasi wala nang pambaon sa eskuwela.” 


Pagpapanagot sa maysala 


Kasabay ng paggunita sa World Earth Day, 
nagkasa ng pagkilos ang mga Mangingisdang 
Mindoreho at iba pang Mmaka-kalikasang grupo, 
sa pangunguna ng Protect Verde Island Passage 
Coalition, noong Abril 23 upang ipanawagan ang 


IMPeR4AN9TA 


hustisya para sa mga napinsala ng oil spill sa Mindoro. 

“Simbolo ito ng determinasyon ng paglaban 
ng nagkakaisang mamamayan para protektahan 
ang Verde Island Passage mula sa pagtagas ng 
langis na banta sa ating buhay, kalusugan, at 
hanapbuhay. Ngayong Earth Day ay nananawagan 
tayo sa lahat na maging huwarang tagapagtanggol 
ng ating kapaligiran,” ayon kay Fr. Edwin Gariguez. 
Matatandaang ang VIP ang tinaguriang “center of the 
center of biodiversity” na bahagi ng pinakamalaking 
coral reef triad sa buong mundo. 

Ayon naman kay Ka Ma. Patricia Andal (MPA), 
tagapagsalita ng NDFP-Mindoro, kailangang itambol 
ng mamamayang MindoreRo ang pagpapanagot sa 
RDC Reield Marine Services, may-ari ng MT Princess 
Empress at sa San Miguel Corporation hi Ramon 
Ang na nagsilbing charterer ng lumubog na barko. 

“Kailangan nang bigyang katarungan ang mga 
sinalanta ng oil spill mula sa MT Princess Empress. 
Tanging sa pamamagitan ng pagpanagot sa malaking 
burgesya kumprador (MBK) na si Ramon Ang na 
sangkot sa trahedya maigagawad ang katarungan na 
hinahanap ng mga apektadong sektor. 

Hindi biro ang idinulot nitong kahirapan sa 
masang naapektuhan lalo na ang mga taga-Oriental 
Mindoro na kagyat na pinagbawalan na maglaot sa 
pangingisda, gumamit ng tubig sa mga bukal, sapa, 
ilog at poso (water pump) 100 metro ang layo mula 
sa dalampasigan. Hindi lang pangisda kundi ang iba 
pang hanapbuhay at sistemang suporta sa kabuhayan 
at kagalingan ang naapektuhan ng trahedyang ito,” 
ayon kay MPA. 

Dagdag ni MPA, hindi dapat manahimik ang 
mga masang apektado ng trahedya at patuloy na 
matapang na kumilos upang igiit ang katarungan sa 
kanilang sinapit. 

“Sa krisis na nalikha ng paglubog ng MT 
Princess Empress, marapat lamang na magbigkis 
ang mamamayang “Mindorefo sa pagsusulong 


ng Pambansa-demokratikong rebolusyon (DRB) 
upang maipagtagumpay ang laban sa mga 
mapagsamantala't mandarambong na uring PML- 


MBK, tiwaling burukrata-kapitalista at mga amo 


pangangalaga sa Verde Island Passage (VIP) at nitong imperyalista,” pagtatapos ng tagapagsalita 4 


ANI 


LATHALAIN 


BAGSAK! 

Marka ng mamamayan ng Occidental Mindoro sa isang taong 
paghahari ng ilehitimong rehimeng US-Marcos II 


Sa loob ng isang taong paghahari ng ilehitimong 
rehimeng 5 8 US-Marcos, walang.757 makabuluhang 
pagbabagong naranasan, ni naramdaman ang 
mamamayan ng Occidental Mindoro. 

Nagpapatuloy lamang ang kahirapang kanilang 
nararanasan na mula pa sa mga nagdaang rehimen 
dulot ng kawalan ng lupang mabubungkal at 
hanapbuhay, mababang presyo ng mga produktong 
bukid, mataas na halaga ng mga pangunahing 
bilihin at mababang sahod. Sa kabila ng mga ito, 
wala silang anumang ayudang natatanggap mula sa 
reaksyunaryong gubyerno bagkus dahas at higit na 
pambubusabos pa ang kanilang natatamasa. 


Patuloy na kawalan ng lupang mabubungkal 
at pyudal na pagsasamantala sa Occidental 
Mindoro 


Sa.” Occidental 
Mindoro, nananatiling 
walo sa bawat 


sampung magsasaka 
ang wala o kulang ang 
lupang nabubungkal. 
Kabilang dito. ang 
mga maralitang 
magsasaka na 
nakikisaka 7” lamang, 
pumapasok bilang 
mga 'katulong' sa bukid o nagtatrabaho nang arawan 
kapalit ng kakarampot ha sahod na P220 hanggang 
P300. 

Para naman sa may mga lupa, napipilitan ang 
iba sa kanilang isangla o ibenta ang kanilang mga 
lupa dahil sa napakataas na presyo ng mga farm 
inputs. Sa presyo pa lang ng binhi, krudo at abono, 
mag-uumpisa pa lang sa pagtatanim baon na baon 
na sa utang ang mga magsasaka. Pagpasok lamang 
ng rehimeng US-Marcos, sumipa ang presyo ng 
abono mula P1,500 tungong P3,000. 

Habang maraming magsasaka ang nananatiling 
kulang at walang lupang mabubungkal, nananatiling 
talamak ang monopolyong kontrol sa lupa ng iilang 
pamilya na siya ring kumukontrol sa iba't ibang 
kagamitan sa produksyon at bilihan ng produkto. 

Kabilang sa mga malalaking panginoong maylupa 
sa lalawigan ay ang mga pamilyang Ramirez-Sato, 
Mendiola, Alfaro at Leycano, kabilang naman sa 
malalaking prodyuser ng bigas sa lalawigan ay ang 
Pag-asa Grains at Five Star Grains ha pagmamay-ari 
din ng mga malalaking PML. Samantala, nananatiling 
napakababa ng presyo ng mga produktong bukid sa 
Occidental Mindoro. Isa ito sa mayor na dahilan kung 
bakit maraming magsasaka ang nababangkarote at 
napipilitang ibenta ang kanilang kakarampot na lupa. 

Halimbawa dito ang pagtatanim ng sibuyas kung 
saan, binabarat ng mga mamimili ang Mga Magsasaka 
sa sibuyas, dahil sa kakulangan ng mga cold storage 
facility, napipilitan ang mga magsasakang ibenta ang 


kanilang mga sibuyas sa napakamurang halaga. 

Sa palay, higit na naghihirap ang mga magsasaka 
sa palayan dahil sa napakababang presyo ng kada kilo 
ng palay na naglalaro lamang sa halagang P18, ang 
pinakamahal sa kabila ng mataas na presyo ng krudo 
at abono. Sa ganitong mga kalagayan, nananatiling 
bingi at walang pakialam ang rehimeng Marcos sa 
hinaing ng mamamayan. 


Karahasan at pambubusabos sa mamamayan 
ng Occidental Mindoro 


Imbes na kabuhayan, karahasan at terorismo 
ang tugon ng rehimeng US-Marcos sa mamamayan 
ng Occidental Mindoro. Naglunsad ang AFP-PNP sa 
ilalim ng 203rd Infantry Brigade at PNP-Mimaropa 
ng mas malulupit na focused military operations at 
retooled community support program operations na 
nagdulot ng kaliwa't kanang paglabag sa karapatang 
tao. 

Sa mga bayan ng Magsaysay, San Jose, 
Calintaan, Rizal at Sablayan hindi nabawasan bagkus 
nadadagdagan pa ang mga kampong itinatayo 
ng pasistang AFP-PNP na katabi o di kaya'y sa 
mismong mga pampublikong imprastruktura gaya 
ng mga iskwelahan, barangay hall, gym at iba pa na 
nagsasapanganib sa buhay ng mga sibilyan. 

Ganito din ang kalagayan ng mga bayan ng Sta. 
Cruz, Abra de Ilog, Mamburao at Paluan sa kabila 
ng pagdedeklara ng reaksyunaryong gubyerno na 
"insurgency free and ready for development” ang 
mga bayang ito. 

SaRizal, niligalig ng mga pasista ang mamamayan 
ng mga barangay ng Aguas, Rizal, Manoot at Pitogo 
dahil sa paglabas-pasok ng mga nag-ooperasyong 
sundalo at pulis sa mga komunidad na naglulunsad 
din ng mga firing ng mga malalakas na armas. 

Sa Calintaan, hindi napapanatag ang mamamayan 
ng mga barangay ng Tanyag, Malpalon, at Iriron 
dahil sa mga operasyong kombat ng militar at pulis 
at pananatili at pagtagal nila sa mga baryo. 

Hindi nabawasan, bagkus nadagdagan pa ang 
kampo ng mga sundalo at pulis sa iba't ibang bahagi 
ng lalawigan sa mga baryong may malakas na 
pagtutol ang mamamayan sa mga anti-mamamayan 
na patakaran at proyekto ng reaksyunaryong 
gubyerno. 

Sa tabing ng NTF-ELCAC, ibinabandila ng AFP- 
PNP na makatwiran ang inilulunsad nitong terorismo 
sa kanayunan upang sugpuin ang lahat ng tumututol 
sa pasistang paghahari ng rehimen. 

Naging talamak ang ginagawang red-tagging sa 
mga lider-masa at sibilyan. Sa katunayan, binabalik- 
balikan, tinatakot at pilit na pinaaamin ng mga 
militar at pulis ang mga residente ng Occidental 
Mindoro na pinaghihinalaan nilang may kinalaman o 
sumusuporta sa rebolusyonaryong kilusan. Ang ilan 
sa kanila'y biktima pa ng pekeng pagpapasuko sa 
ilalim ng Enhanced Comprehensive Local Integration 

Program nang dati pang rehimeng Duterte. 

Ilang daan na ring mamamayan ng Occidental 
Mindoro ang naging palabigasan lamang ng AFP-PNP 
kapalit ang diumano'y 'pagpapalinis ng kanilang mga 
pangalan." 

Ayon kay Garry, isang magsasakang pinasuko 
ng 68th IBPA noon lamang nakaraang taon, wala 
siyang natanggap na anumang halaga mula sa 
kanyang pagsuko, tanging ilang kilong bigas, delata 
at papel na patunay na suko siya ang natanggap niya 
lamang. Bukod dito, naoobliga rin siyang bumalik 
bawat buwan sa kampo upang mag-report lamang na 
malaking abala sa kanya at pinangangambahan niya 
at kanyang pamilya. 

Maging ang mga katutubong Mangyan ay hindi 
ligtas sa pandarahas ng mga pasista. May naitalang 
kaso ng mga pinagbubugbog na mga Mangyan ng 
tropa ng 68th IBPA dahil lamang sa pagdadala ng 
bigas. Noong nakaraang taon lamang, pinatay ng 
mga militar ang lider-katutubo na si Dante Yumanaw. 

May mga kaso din ng food blockade, pananakit, 
sapilitang pagpapasuko at hamletting sa ilang mga 
komunidad ng mga katutubo. 


Husga ng mamamayan ng Occidental 
Mindoro sa isang taon ni Marcos 


'Bagsak” ang tanging markang maibibigay ng 
LATHALAIN 


Maharlika Investment Fund 


ANI 


mamamayan ng Occidental Mindoro sa ilehitimong 
rehimeng US-Marcos sa isang taon nitong paghahari. 
Ang nananatiling bagsak na kabuhayan at mababang 
antas na pamumuhay ng mamamayan sa lalawigan 
ang patunay lamang na walang pinag-iba at masahol 
pa ang rehimen sa mga nagdaan at sinundan nitong 
rehimen. Walang anumang palamuti at pabango 
ang makapagtatabon sa haaagnas at nabubulok 
na sistemang malakolonyal at malapyudal na 
itinataguyod ng ilihetimong rehimen. Walang anumang 
dami ng mga pekeng balita at disimpormasyon ang 
makapagtatago sa nagdudumilat na katotohanang 
patuloy ang paghihirap ng mamamayan, patunay 
lamang dito ang patuloy na kagutuman at pagdurusa 
na nararanasan nila. 

Sa ganitong mga kalagayan, higit na tumitibay 
ang komitment ng mamamayan ng Occidental 
Mindoro upang ipaglaban ang kanilang mga batayang 
karapatan. Tulad ng diktadurang rehimeng Marcos 
Sr. ang ilihetimong rehimeng Marcos Jr. ang siya na 
mismong magmumulat sa mamamayan upang higit 
na isulong ang demokratikong rebolusyong bayan sa 
mas mataas na antas. 

Tulad ng kanyang marka sa isang taong paghahari 
tiyak na babagsak din ang pasistang rehimen at ang 
mamamayan na mismo ang kikilos upang mangyayari 
ito sa ngalan ng tunay na demokrasya, kalayaan at 
kasaganaan. 5 


Pagsipsip upang saidin ng lintang Marcos-Duterte ang 
natitirang yaman ng sambayanan 


Noong Hulyo 18, pinirmahan na 
ni Ferdinand Marcos Jr ang Senate 
Bill 1670 o mas kilala sa tawag na 
Maharlika Investment Fund (MIF) 
Bill. 

Namumukod tangi sa 
buong kasaysayan ng bansa ang 
pagkakatatag nito bilang Sovereign 
Wealth Fund (SWF). 

Makasaysayan din na ipinangalan 
itong “Maharlika”, na sa sinaunang 
panahon bago pa dumating ang 
Kolonyalistang Espahol, ay taguri sa 
mga magigiting na mandirigma sa 
Luzon at Katagalugan. 

Ngunit kalapastangan sa kanila na gamitin ang 
salitang ito para sa nagbabadyang dambuhalang 
anomalya sa kasaysayan ng bansa. 

Isang anomalyang may potensyal na higitan 
ang katiwalaan ng isa pang sumalaula sa salitang 
Maharlika - si Ferdinand Marcos Sr. 

Matapos ideklarang “urgent” ang panukalang 
batas ng rehimeng US-Marcos II, kagyat ang 
pagratsada nito sa Kongreso at sa Senado. 

Unang inihapag ang MIF Bill sa Kongreso noong 
ika-28 ng Nobyembre 2022 ng anak ng ilehitimong 
presidente at Representative ng Ilocos Norte na si 
Sandro Marcos. 


Pinirmahan na ni Ferdinand Marcos Jr ang Maharlika Investment Fund Bill 
noong Hulyo 18, 2023. Larawan mula sa RTVM. 


Sinuportahan naman ang panukalang ito ni 
House Speaker Martin Romualdez, ang tiyuhin ni 
Marcos Jr. Naipasa lamang ang batas sa loob ng 18 
araw na deliberasyon sa Mababang Kapulungan. 

Samantala, naglathala naman si Senador Mark 
Villar ng bersyon ng nasabing batas. Naipasa ito 
sa Senado noong ika-31 ng Mayo 2023 sa kabila 
ng tuluy-tuloy na pambabatikos at pagtuligsa ng 
malawak na hanay ng ordinaryong mamamayan. 

Sa proseso ng pagratsada ng rehimeng US- 
Marcos II sa MIF, isinantabi naman hito ang 19 
pang batas na itinakdang prayoridad ng rehimen sa 
una nitong SONA noong nakaraang taon. 


ANI 


Maharlika Investment Corporation: Kumpanya 
ng mga mandarambong 


Pamamahalaan” ang “MIF.- ng Maharlika 
Investment Corporation (MIC) na may labing- 
limang Board of Directors (BOD) sa pamumuno ni 
Ferdinand Marcos Jr. Kabilang sa board nito ang 
mga presidente ng Land Bank at Development Bank 
of the Philippines (DBP), gobernador ng Bangko 
Sentral ng Pilipinas (BSP), Secretary of Finance, at 
anim pang kinatawan ng investor sa pondo. 

Lima haman ang independyenteng direktor 
na magmumula sa pribadong sektor, akademya, at 
mga negosyanteng may kaalaman sa pamumuhunan. 
Nilagyan ito ng Advisory Body mula sa kalihim ng 
Department of Budget and Management, direktor 
ng National Economic Development Authority, 
presidente ng Philippine Stock Exchange at ng 
Bankers Association of the Philippines. Itatayo din 
ang MIF Joint Congressional Oversight Committee, 
isang komite na may 10 miyembro na tig -5 kinatawan 
mula sa Kongreso at Senado kabilang ang presidente 
ng Senado at Speaker ng kongreso. 

Bilang tagapagtatag ng MIF, mag-aambag ang 
mga GFIs (Government Financing Institutions), 
kabilang ang Land Bank (P50 bilyon), DBP (P25 bilyon) 
at ang pambansang gobyerno sa pamamagitan ng 
dibidendo ng Bangko Sentral ng Pilipinas (BSP, P50 
bilyon). Inisyal nitong bubunuin ang pondong P125 
bilyon na may garantiya ng pambansang gobyerno. 
Tlaambag din ng BSP ang 1004 ng kita nito sa unang 
dalawang taon ng MIRF. 

Sa kasunod na mga taon, ilalaan nito ang kalahati 
na lamang ng kanyang kita upang ang kalahati ay 
magamit na rin sa pagpapalaki ng pondong hawak 
ng BSP. Mula ikalawang taon, iaambag naman ng 
PAGCOR (Philippine Gaming Corporation) ang 
1096 ng taunang kita nito sa MIF. Bukas ang MIF 
sa sinuman o anumang entidad na mamuhunan 
dito. Ganun pa man, pinagbawalang magpasok ng 
pondo sa MIF ang Social Security System (SSS), 
Government Service Insurance System (GSIS), at 
iba pang social security fund dahil sa nauna nang 
pag-alma ng maraming mamamayan na isalang 
sa pamumuhunan ang kanilang kontribusyon sa 
nasabing mga pondong pang-pension. 

Pinayagan ang MIF/MIC na mamuhunan sa 
loob at labas ng bansa sa anumang negosyong 
mataas ang katiyakan ng kita. Bagamat ang opisina 
nito ay ilalagay sa Kamaynilaan, maaari din itong 
magbukas ng opisina sa ibang bansa, kumuha 
ng mga tagapayo na may kaalaman sa lokal at 
pandaigdigang pamumuhunan kabilang ang financial 
market (pamumuhunan sa bonds at securities). 

Samantalang ang sahod, bonus, at Mga 
benepisyo ng mga opisyal at kawani ng MIC ay 
ibabatay sa pandaigdigang pamantayan ng pasahod. 
Itinakda ang maksimum na gastos sa operasyon sa 
276 ng kabuuang hawak nitong pondo o katumbas ng 
sandamakmak na minimum na P2.5 Bilyon sa unang 
taon pa lamang batay sa inisyal na pondong P125 
bilyon. 

Upang bilugin ang ulo ng mamamayan na 
diumanoy “walang korapsyon”, paiiralin ang 

Freedom of Information upang garantiyahan ang 
transparency, paiiralin ang Santiago principle - ang 
mga prinsipyong isinusulong ng International Forum 
of Sovereign Wealth Funds na naggagarantiya ng 
istabilidad ng global financial system. 

Ipinagbawal din ang pamumuhunan ng MIC sa 
mga negosyong lumalabag sa karapatan ng mga 
katutubong mamamayan, magsasaka, Manggagawa 
at mangingisda, ang mamuhunan sa paglikha ng mga 
kagamitang pandigma at negosyong mapangwasak 
sa kalikasan. 

Ang lahat ng transaksyon ng MIC ay sisiyasatin 
ng internal at eksternal na tagasuri (auditor) at 
ipipinal ng Commission on Audit (COA). Sa madaling 
sabi, nais linlangin ang mamamayan upang maalis ang 
anumang mga pagdududa, pag-aalangan at pagtutol 
na nauna nang inihayag sa iba't ibang daluyan dahil 
sa inaasahang katiwalian sa pondo. 

Ang netong kita mula sa operasyon at 
pamumuhunan ng MIF ay pagpapartehin ayon sa 
sumusunod: 254k ang ilalaan sa subsidyo sa mahihirap. 
Tinukoy na “mahihirap” ang mga taong mas mababa 
sa poverty threshold na P12,030 na buwanang kita 
ng pamilyang may 5-katao na tinatayang sasaklawin 
ang 18.14 ng populasyon o 19.99 milyong Pilipino, 
batay sa 2021 sensus ng Philippine Statistics 
Authority (PSA). Ang natitirang bahaging netong 
kita ay isesentro sa pambansang pamahalaan na 
gagamitin naman sa Mga panlipunang programa 
at imprastruktura. Ganun pa man, ang bahagi ng 
pambansang pamahalaan ay hindi lalampas sa bahagi 
ng saping puhunan na nailagak nito sa kabuuang 
pondo. 

Bilang isang natatanging programa ng rehimeng 
US-Marcos II, binigyan ang MIF ng di-karaniwang 
mga kaluwagan sa operasyon nito (Article VID). 
Itinakda ng batas na hindi ito saklaw ng GOCC 
Governance Act of 2011 (o Republic Act No. 10149) 
, ng Government Procurement Reform Act (Republic 
Act No. 9184), at libre ito sa anumang pagbubuwis at 
customs duties sa lahat ng transaksyon sa ibang bansa 

(Republic Act No. 10863 o Customs Modernization 
and Tariff Act). Dahil sa mga eksempsyon na ito, 
ang anumang pagpapanggap sa pagiging transparent 
nito ay lubusang naitapon sa hangin at nagmistulang 
“untouchable” o hindi pwedeng salingin ang MIC. 

Hindi rin ilalapat dito ang Salary Standardization 
Act at Civil Service Law (Article VII, Section 27) 
kung kaya binibigyang luwag ang pamunuan nito sa 
pagbibigay ng sahod, honoraria, allowance, at bonus 
kahit lampas sa istandard ng iba pang korporasyon 
ng gobyerno. 

Nasa Board nito ang presidente ng mga 
bangkong matataas na ang sahod na umaabot sa 
P12 millyon (DBP) at P16 milyon (LBP) bawat taon, 
kaya mas tataas pa dito ang tatanggaping sahod ng 
mga ito, ganun din ng iba pang opisyal nito. 

Papalakpak ang tenga ng mga kroni, teknokrata, 
malalaking burukrata at dambuhalang negosyanteng 
mailalagay sa susing posisyon dito. Tumitingkad 
lamang ang magkaibang pagtrato ng rehimeng ito 
sa pagitan ng piling “magagaling”, samantalang ang 
nagbibigay ng mahahalagang serbisyong panlipunan 
ay naipapako ang sahod tulad na lang ng mga 
manggagawa, manggagawang pangkalusugan, at mga 
guro. 


Maharlika Investment Scam: garapalang 
panlilinlang at pagnanakaw sa mamamayan 


Sa orihinal na kahulugan, ang SWF ay binubuo ng 
reserbang pondo at labis na kita ng gobyerno mula 
sa paggamit nito ng likas na yaman o patrimonya 
ng bansa (langis, natural gas, mineral) at inilaan 
bilang puhunan sa malakihan at pangmatagalang 
proyektong mahalaga para sa estratehikong 
kapakanan ng lipunan. 

Sa tinutuntungan pa lamang na batayan, hindi 
na dapat itayo ang MIF dahil walang labis na kita ang 
gobyerno para magtayo nito at baon pa sa utang 
ang bansa. Sa pagtatayo ng MIF mababawasan ang 
hawak na kapital ng mga GFI na pagmumulan ng 
inisyal na pondo kaya mababawasan pa ang kapasidad 
nito sa pagbibigay serbisyo. 

Ang Land Bank ay nagseserbisyo sa sektor 
ng agrikultura habang nagseserbisyo ang DBP sa 
maliliit at katamtamang laking negosyo na bumubuo 
ng 99.54 ng kabuuang negosyo at nagbibigay ng 
64.776 ng oportunidad sa empleyo sa buong bansa. 
Lalo namang susi sa ekonomya ang reserbang 
kapital ng BSP na siyang nagsisilbing imbakan ng 
salapi para maging istable ang halaga ng piso at ng 
buong sistemang pinansya ng bansa. Sa pagtatayo 
ng MIPF, lilipat lamang ng kamay ang pondo ng mga 
GFIs upang gamitin ng MIC sa pamumuhunang mas 
mataas na kita subalit mas marisgo at kung ganun 
mailalagay pa sa posibilidad ng pagkalugi. 

Maging ang mga burgis na ekonomista ay 
nagsabing wala sa paborableng posisyon ang 
ekonomya ng bansa upang magtayo ng SWF- 
MIF, higit lalo ngayong umiimpis (contraction) ang 
malalaking ekonomiya ng US, EU, China, Japan at 
iba pang direktang katransaksyon sa kalakalan ng 
bansa. 

Malamang na hilahin ng pag-impis na ito sa 


ANG 


panibagong krisis ang pandaigdigang pinansya na 
makakaapekto sa pamumuhunan ng katulad nating 
atrasadong ekonomiya. Kaya salamangka at hindi 
makakamit ang 8.64 na return on investment (ROI) 
na ipinangangalandakan ng mga nagtutulak ng MIF/ 
MIC. 

Ang paglulunsad ng proyektong pangkaunlaran 
ay sadyang tungkulin ng gobyerno sa mamamayan. 
May mga nakatayo nang ahensyang dati namang 
nagpapatupad nito, pero ngayon itatayo ang isang 
independyenteng korporasyon na patatakbuhin 
bilang pribadong pamumuhunan. 

Sa ganito, ang mga proyektong tatanggapin ng 
MIC ay magiging mga proyektong pagkakakitaan 
lamang. Hindi ito magbibigay ng libreng serbisyo 
sa mamamayan, bagkus, ito ay mga serbisyong 
pamumuhunan na dapat kumita. Ayon sa batas 
na ito, may hurisdiksyon ang MIC na ipasara ang 
pamumuhunang hindi kikita sa loob ng 3 taon. 

Di ba't ginigisa sa sariling mantika ang mga 
mamamayan dahil pera na ito ng bayan, idadaan pa 
sa negosyo para mapagkitaan ang mga proyektong 
dapat sanang direkta nang naimplementa at 
napapakinabangan? Kapag itinuring ang mga ito na 
negosyo, ang mga imprastruktura ay magkakaroon 
ng epekto sa gagamit, at babayaran na ang mga 
serbisyong ito ha magpapataas ng gastos sa 
batayang pamumuhay. 

Dahil sa mga eksempsyon at pagluluwag, sa 
pagiging libre sa buwis, customs duties at iba pang 
pribelihiyo, nag-eenganyo ang MIF na abusuhin 
ng mga malalaking panginoong maylupa, burgesya 
komprador at matataas ha burukrata upang 
maiangkas sa nasabing ispesyal na eksempsyon ang 
kanilang mga sariling negosyo. Lalong maghihikayat 
ito ng kroniyismo, pagpapadrino, burukratismo at 
paglakas ng mga dinastiya sa pulitika at ekonomiya 
sa ligal at maging sa iligal na mga negosyo. 

Madulas din na masasakyan ang mga eksempsyon 
na ito para sa money laundering ng mga taong may 
nakatagong malalaking halaga sa mga bangko sa 
labas ng bansa, at swabeng maipasok sa Pilipinas 
bilang pamumuhunan sa ngalan ng mga dummies na 
pwedeng kumatawan dito. 

Ang napakababang kaparusahan at pananagutan 
sa mga katiwalian sa paghawak ng pondo, at mga 
anomalya ay nag-iimbita na pasukin ito ng mga korap 
at mandarambong. Lilikhain nito ang impunidad sa 
paglabag sa karapatang pang-ekonomiya at pagsakal 
sa buhay at kabuhayan ng mamamayan--na krimen sa 
mamamayan (plunder)--subalit maaaring parusahan 
lamang ng P10,000 at sa pinakamalaki na ang 5 
milyong piso lamang at 10 taon ng pagkabilanggo. 

Sa ganitong paglalatag ng MIF, malinaw na 
pandarambong, money laundering, pag-uusura at 
pagsasalamangka ng pera ng bayan na magsisimot 
sa natitira. pang maaaring pakinabangan ng 
mamamayan sa kasalukuyang sistema. Nasa likod ng 
batas na ito ang kamay ng pinakamalaking kurakot 
sa kasaysaysan ng Pilipinas, at ang mga nakikiangkas 
ditong mga kroni, kapwa malalaking burukrata, PML, 
burgesya komprador, mga teknokrata at kasabwat 
ang mga dayuhang mamumuhunan. 

Salaminan ito ng paglala at paglalim ng 

krisis ng malakolonyal at malapyudal na lipunan. 
Kumikitid ang oportunidad sa pandarambong ng mga 
burukrata-kapitalista'tt naghaharing uri kung kaya 
nagmamaniobra ito para ipunin ang natitirang pondo 
ng bayan upang garantiyahan ang burukratikong 
korapsyon. 

Malinaw na ito ang mukha ng pamilyang Marcos 
bilang numero unong mandarambong na burukrata- 
kapitalista sa kasaysayan ng sambayanang Pilipino. 
Ang kita sa MIF na ilalaan sa mga subsidyo ay 
palamuti sa isang programang naghihikayat nang 
pamamalimos ng taumbayan. “Wala sa plano ng 
papet, pahirap at pasistang rehimeng Marcos- 
Duterte ang paglikha ng ekonomiyang makatitindig 
sa sarili sa paraan ng pagtatayo ng industriya 
at agrikultura upang masapatan ang pagkain at 
disenteng pamumuhay ng lumalaking populasyon ng 
bansa. 


BANTAY KARAPATAN 

Samantala, uhaw na uhaw sa pagbabago 
ang mamamayan dahil sa daan-taon ng pagtitiis, 
kahirapan at pagkaalipin. 

Dapat na ipaglaban ng sambayanan na mailaan 
sa kanila ang pondong sadyang sa kanila naman 
para pakinabangan. 

Sa ganito, dapat nating gawin ang walang humpay 
na pagmumulat, pag-oorganisa, at pagpapakilos 
ng mamamayan upang isulong ang pambansa- 
demokratikong pakikibaka. 

Ang demokratikong rebolusyon ng bayan ang 
magwawakas sa bulok na sistemang umiiral. 

Sa pagkatupok ng reaksyunaryong gubyernong 
pinangungunahan ng papet, pasista at pahirap na 
rehimeng US-Marcos II, ipapalit ang Demokratikong 
Gubyernong ” ” “Bayan.” ng. 7mamamayan.: upang 
maisakatuparan ang programang pangkaunlaran ng 
isang malaya at demokratikong bansa. 1 


Karahasan ng AFP-PNP-MIMAROPA sa mga katutubong 
Mangyan sa Mindoro, nagpapatuloy 


Pambobomba sa mga bukid at pamayanan. 
Dalawang magkasunod ha insidente ng pambobomba 
at pag-iistraping ang naganap sa lalawigan ng 
Oriental Mindoro noong Abril 29 at Mayo 8. 

Unang binomba ang kabundukan sa hangganan 
ng Roxas at Mansalay noong Abril 29, 2023 
na bumiktima sa kabuuang 10,870 residenteng 
naninirahan sa Brgy. San Vicente, Roxas at karatig 
na Brgy. Balugo at Waygan, Mansalay. 

Ayon sa ulat na nakalap ng NDFP-Mindoro, 
bahagi ang nasabing panganganyon ng test firing na 
isinagawa ng mga berdugong nagkakampo sa gitna 
ng pamayanan ng Sitio Tauga, Brgy. San Vicente. 
Tinatayang nasa apat (4) hanggang anim (6) na bala 
ang ginamit ng pasistang militar para sa nasabing 
operasyon. 

Samantala, 1,459 residente ng Barangay Tawas, 
Bongabong, at 1,932 residente ng Barangay Malo, 
Bansud ang nabulabog at dinahas ng walang habas 
na pambobomba at pag-iistraping sa kabundukang 
saklaw ng nasabing barangay kahapon lamang Mayo 
8, bandang 2:20 ng hapon. 

Tinarget ng bomba at 
istraping ang mga kubo 

at sagingan ng mga 
residente. 


Nangyari ang pambobomba matapos 
magsagupaan ang berdugong 203rd Brigade-PNP- 
MIMAROPA at ang isang yunit ng Lucio De Guzman 
Command - NPA - Mindoro. 

Bago pa man naganap ang pambobomba at 
panganganyon, binubuliglig na ang mga residente 
ng mga barangay sa nasabing mga bayan ng walang 
patid na operasyong militar ng mga pulis at sundalo. 

Kung susumahin, aabot na sa 14,261 residente 
ng limang barangay sa apat na bayan ng Oriental 
Mindoro ang nabiktima ng mga pasista ng kanilang 
mababangis na operasyon. 

Dinaranas ng mga biktima ang grabeng takot, 
hindi mapagkatulog, pagkasira ng pagkakabuhay 
dulot ng tulig ng mga putok hatid ng bomba at 
helicopter. 

Pagdukot at pagbubugbog. Muling naitala 
ang kaso ng pambubugbog, pagdukot, at iligal na 
pagbibinbin noong Mayo 23 sa Barangay Manoot, 
Rizal, Occidental Mindoro, isa ring “focus barangay" 
na target ng NTF-ELCAC. 

Apat na katutubong Buhid ang hinuli sa 
tsekpoynt, iligal na inaresto, at sapilitang dinala 
sa kampo ng Murtha ng mga elemento ng 68th IB 
Philippine Army. 

Habang nasa kampo, isinailalim ang mga katutubo 
sa iligal na interogasyon at toryur. Kinabukasan, 
isinama sila sa operasyon sa Brgy Manoot upang 
diumano ay hulihin ang mga elemento ng NPA na 
pinagdudahang katext ng mga katutubong ito. 

Sa nasabing operasyon ng Army, hinuli, binugbog 
at kinaladkad ang isa pang katutubong Buhid na 
nakasalubong ng nag-ooperasyong sundalo sa daan. 
Binitbit nila ito sa masukal na lugar habang tuluy- 
tuloy na binubugbog at tinortyur. 

Hiwalay” na. kaso. naman ng pagdukot, 
pambubugbog, at iligal na pagbinbin ng 4th IB 
Philippine Army sa isang sibilyang Mangyan-Hanunuo 
ang naitala sa Sityo Kilapnit, Brgy. Panaytayan, 
Mansalay, Oriental Mindoro noong Hulyo 13. 

Kasalukuyang nagsasagawa ng Retooled Community 
Support Program Operations (RCSPO) ang mga 
tropa ng AFP-PNP-MIMAROPA sa nasabing sityo 
nang mangyari ang insidente. 

Dinukot, binugbog, tinortyur at iligal na bininbin 
si G. Pedro Ambad, isang Hahunuo-Mangyan sa 
Sityo Kilapnit, Brgy Panaytayan, Mansalay, Oriental 
Mindoro noong katanghalian ng Hulyo 13 sa kanyang 
bukid, sa panahon ng operasyon ng hayok-sa-dugong 
4th IB, Philippine Army. Piniringan, binusalan, at 
kinaladkad ng mga ito ang biktima sa isang lugar 
bago walang habas na binugbog habang paulit-ulit 
na tinatanong kung nasaan ang mga ipinatagong 
armas ng NPA sa kanilang lugar. Inalpasan lamang 
ito ng hatinggabi ng Hulyo 14, matapos ang 12 oras 
na tortyur. Bali ang tadyang ng biktima dahil dito. 
Matapos ang insidente, hinadlangan din mismo ng 
mga sundalo na maghabla sa barangay o makakuha 
ng serbisyong medikal ang biktima na haghahangad 
ng hustisya sa kanyang sinapit. Pinasinungalingan pa 
ng mga sundalo na ang nambugbog sa biktima ay 
mga NPA kung kaya't hindi na dapat iulat pa sa lokal 
na pamahalaan. 

Kasunod nito, iligal namang pinasok ang bahay 
at pinagtangkaang dukutin si G. Admiraw Ambad 
noong gabi ng Linggo, Hulyo 16. Nagkataon lamang 
na nasa kapitbahay siya ng panahong iyon at wala 
sa kanyang pamamahay. Dahil sa takot, lumikas ang 
hindi bababa sa limang pamilya na mayroong 15 
katao sa iba't-ibang lugar. Apektado ang kabuhayan 
maging ang pag-aaral ng mga bata dahil dito. 

Ang nakakampong sundalo sa Sityo Kilapnit na 
nagsasagawa ng RCSPO ay naiulat na imbwelto rin 
sa panggigipit sa mga residente sa lugar. Kabilang 
dito ang pagpapalinis ng pangalan at pagpapasuko sa 
mga residenteng pinaghihinalaan nilang “tumutulong 
sa NPA”. 

Ang Barangay Panaytayan, na sumasakop 
sa Sityo Kilapnit, ay kabilang sa mga tinarget na 
focus barangay ng National Task Force to End 
Local Communist Armed Conflict (NTF-ELCAC). 
Matatandaang Nagpapatuloy ang panggigipit sa 


MGA KWENTO NI KA MADAAY 


Rebolusyonaryong 
nakamit ng Mangyan-Buhid sa 
matagumpay na ambus laban 
kay Private Mayuay Onaw ng 
203rd Brigade 


ANI 


mga mamamayan dito na nagsimula pa noong taong 
2020. Naiulat din na hagpahayag ang mga sundalo 
na magtatayo sila ng kampo-militar sa loob ng 
pamayanan na magtatagal sa loob ng limang taon, 
bagay na nagdala ng matinding pangamba at takot 
sa mga insidente. 

Matagal nang lantad sa mga Mindoreho ang 
karahasan at mapanlinlang na katangian ng FMO 
at RCSPO. Katunayan, higit 126,000 mamamayan 
ang naiulat na nabiktima ng FMO at RCSPO sa 
anim na taong panunungkulan ng rehimeng US- 
Duterte. Kabilang dito ang 40,348 biktima mula sa 15 
pamayanan na nilukuban ng RCSPO sa Occidental at 
Oriental Mindoro nang ginawang kampo-militar ang 
mga ito ng 203rd Bde at PNP-MIMAROPA. 

Sa pagpapatuloy naman ng rehimeng US-Marcos 
II sa programa ng NTF-ELCAC, ibayong sumahol 
ang kalagayan ng mga komunidad sa kapatagan at 
kabundukan sa isla. Katunayan, sa unang taon ng 
rehimeng Marcos, hindi bababa sa 55,000 sibilyan 
ang naging biktima nito sa mga operasyong militar 
at programa ng NTF-ELCAC. 

Lalo lamang nitong ginagatungan ang paglaban 
ng mga Mindorefo. Pinatutunayan nito na walang 
masusulingan ang aping mamamayan kundi ang 
sama-samang pagdepensa at paglaban. 

Dapat lang na magkaisa ang mga mamamayan 
sa paglalantad ng pasismo at tunay na mukha ng 
FMO-RCSPO. Paglingkurin ang galit ng mamamayan 
sa kongkretong aksyon, paniningil, at pagpapanagot 
sa humahabang lista ng pang-aabuso sa mga sibilyan. 
Buuin ang malapad at militanteng alyansang kontra- 
pasista na magtatambol sa sitwasyon ng karapatang 
pantao sa buong isla. Organisahin ang buong 
pamayanan upang palayasin ang mga sundalong 
nagkakampo sa lugar. Kabigin ang lahat ng sektor na 
kumikilala at kaisa sa kampanya para itaguyod ang 
karapatang pantao. 

Sa tumitinding kampanyang panunupil sa 
mamamayang Mindorefo, dapat lang na puspusang 
lumaban ang mamamayang Mindorefo upang salagin 
ang patuloy na atake ng pasistang estado. 4 


hustisya 


Banagulo ng kasinungalingan ang bibig ng 203rd Infantry Brigade (203rdBde) sa pamumuno 
ni BGen Randolph G. Cabangbang sa paghahabi ng kwento kaugnay sa matagumpay na 
ambus ng isang yunit ng Lucio De Guzman Command - NPA - Mindoro (LDGC) noong Abril 


25, 


Tinambangan ng isang yunit ng LDGC ang isang 
tim ng 4IB kung saan nasawi si Private Mayu-ay Onaw 
habang dalawang kasamahan niya ang nakatakas. 
Ligtas na pinauwi ang mga sibilyan na kasama ng 
tim ng 4IB, alinsunod sa pagtalima ng LDGC sa 
International Humanitarian Law (IHL). 


Buhol-buhol na ang dila ni BGen Cabangbang 
sa pagpapakalat ng pekeng balita kaugnay sa 
magandang reputasyon ni Pvt. Onaw sa mga 
katutubong Mangyan-Buhid. 

Ipinangangalandakan pa ng 4IB ang pagtalaga 
kay Pvt. Onaw bilang “liaison for development” na 

ang pangunahing trabaho ay subaybayan ang mga 
proyektong isinasagawa sa Sitio Mantay. 

Ngunit ang katotohanan ay sinusuka na ng 
katutubong Buhid ang 4IB at nahihiwalay na sa 
kanyang kapwa katutubo si Mayu-ay mula ng hag- 
special enlist ito bilang katutubong sundalo at naging 
ispesyal na operatiba ng 4th IB at 203rd Bde sa 
kontra-insurhensya. 

Lantad na ang mabangis ng pangil ng walang 
pakundangang Focused Military Operations (FMO) 
at Retooled Community Support Program Operations 
(RCSPO) sa kanilang Mga pamayanan mula pa 2019. 

Ang proyektong “pangkaunlaran” sa Sitio 
Mantay ay tabing lamang ng kampo-militar upang 
kumpletuhin ang pangangailangan sa ala-garison na 
sistemang ipinatutupad sa sityo para pabilisin ang 
supresyon at panunupil sa mga katutubo sa erya. 
Nagsilbing baraks ang buong sityo Mantay. 

Ginagamit na instrumento si Pvt. Onaw at 
mga kasamahan niyang nag-special enlist bilang 
kasangkapan ng 4IB at 203rd Bde para maghasik 
ng dahas, takot at pahigpitin ang pasistang kontrol 
ng kasundaluhan sa mga pamayanang katutubo. 
Produkto sila ng krudo at makahayop na taktika ng 
kaaway na gamitin ang katutubo upang supilin ang 
kapwa katutubo. 

Malaki ang parte ni Pvt. Onaw sa pagpapanatili 
ng mala-Martial Law na kalagayan sa Sitio Mantay 
at sa lahat ng pamayanang katutubo sa mga bayan 
ng Rizal at San Jose sa Occidental Mindoro at 
Bongabong sa Oriental Mindoro. 

Isa siya sa aktibong nanggigipit sa mga Buhid at 
naglalagay sa kanila sa panganib sa tuwing pwersahan 
niyang pinasusuko ang mga ito upang ibalandra bilang 
mga pekeng surenderi. 

Kasama siya sa naggigiya sa operasyong militar 
sa mga komunidad ng mga katutubong target dahasin 
at pwersahang pasukuin. 

Hindi siya abswelto sa walang pakundangang 
pag-istraping at panganganyon ng berdugong 4IB sa 
pamayanan ng mga katutubong Buhid sa tuwing bigo 
ang mga utak-pulburang sundalong mahanap ang 

yunit ng LDGC para itulak sa mga mapagpasyang 
labanan. 

Duguan ang kamay ni Pvt. Onaw at ang buong 4IB 
sa anim (6) na katutubong Buhid na nagpakamatay 
nito lamang Abril, 2023 dahil sa tindi ng mental 
tortyur na dinanas sa pamimilit ng mga itong sila ay 
paamining kasapi ng NPA at pasukuin. 

Ang utang na dugo ni Pvt. Onaw at ng 203rd 
Bde ay nararapat lamang na pagbayaran sa hukuman 
ng Demokratikong Gubyernong Bayan (DGB). 

Ang paggawad ng rebolusyonaryong hustisya 
ay bahagi ng tungkulin ng BHB sa pagpapatupad 
ng batas at desisyon ng DGB. Pilitin mang batuhin 
ng putik at dungisan ang prestihiyo ng BHB at ng 
rebolusyonaryong kilusan ng utak-pulburang AFP- 
PNP- MIMAROPA at pahirap na rehimeng US-Marcos 
IT, hindi maitatanggi ang pagyakap at pagsuporta ng 
mga katutubong Mangyan at ng buong mamamayang 
MindoreRo sa tunay nilang hukbo - na walang iba 
kundi ang Bagong Hukbong Bayan. 

Gaano man ka-desperado ang paghahabi ng 
ilusyon ni BGen Cabangbang na humihina na ang 
rebolusyonaryong Pulang hukbo, pinasinungalingan 
ng matagumpay na ambus ng LDGC ang kanyang 
mga buladas! 

Tangan ang hindi magagaping diwa, buong-giting 
na isusulong ng mga Pulang kumander at mandirigma 
sa ilalim ng LDGC ang armadong pakikibaka alinsunod 
sa linya ng pambansa-demokratikong rebolusyon. 

Makakaasa” ang 7 mamamayang: Mindorefho 
na tutupdin ng LDGC ang dakilang misyon nitong 
durugin ang berdugong AFP-PNP-MIMAROPA, ang 
mersenaryong galamay ng bulok na estado sa isla 
ng Mindoro. 

Patuloy na magpupunyagi ang Pulang hukbo 
sa paglilingkod at paggawad ng rebolusyonaryong 
hustisya para sa mamamayang Mindorefiong malaon 
nang api at pinagsasamantalahan. 

Nakatudla ang lakas pamutok ng LDGC sa mga 
pasista upang ipagtanggol ang mamamayan, buhay 
man ang ialay, hanggang makamit ang ganap na 
tagumpay! 14 


Ipagtanggol ang 25 taon 
moratorium sa pagmimina sa 


Isla ng Mindoro! 


(Una sa dalawang bahagi) 


ng 25-taon moratorium ng pagmimina sa Oriental Mindoro 


A:: isang panandang bato sa pagtatanggol sa buhay at 


MULA KAY KA MA. PATRICIA ANDAL 


Isinatitik ng Provincial Ordinance No. 01-2002 
(SPO 01-2002) ng 2002 ang mahigit dalawang 
dekadang pagtutol ng mga MindoreRo sa malakihang 
pagmimina sa isla. Isinara nito sa malakihang 
pagmimina ang OrMin hanggang 2027. 

Pinagtagpo ng batas na ito ang interes ng mga 
Mindorefio mula sa iba't ibang uri at sektor. Kaya 
maituturing na sagradong kapasyahan ito na dapat 
mahigpit na ipatupad, ipagtanggol at ipaglaban ng 
buong mamamayan ng Mindoro. 


kabuhayan ng Mindorefio at ng kalikasan ng isla ng Mindoro. 


Noong ika-9 ng Hunyo 2022, nadugtungan ang 
bisa ng SPO 01-2002 nang pinalawig ng Sangguniang 
Panlalawigan (SP) ang 25-taon moratorium hanggang 
taon 2052 sa pangunguna ng Bise Gobernador 
Antonio Jojo Perez. Ganun pa man, isinabatas ng 
kasunod na termino ng SP sa ilalim ng bagong Bise 
Gobernador Ejay Falcon ang Provincial Ordinance 
145-2022 ng Nobyembre 2022 na nagpahintulot sa 
extraction ng armour rocks. Pagkwari ang paraan 
nito na isang anyo ng surface mining. 

Ang surface mining ay magdudulot ng 
mga pagguho ng lupa, pagbaha at pagkawala 
ng topsoil sa eryang paglulunsaran nito na 
may epekto sa agrikultura. 

Karugtong na epekto hito pagbaha, 
pagbanlik at polusyon sa mga ilog at 
karagatan na tumatama sa buhay at 
kabuhayan ng lahat. Pinakabulnerable ang 
mahihirap na mamamayan hindi lamang sa 
Mindoro kundi maging sa karatig na mga 
probinsya at isla. 

Sa kabila ng mining moratorium, nailusot 
ang SP 145-2022 na patunay na may ilang 
makikinabang subalit sinasakripisyo ang 
kapakanan ng mas maraming magsasaka, 
mangingisda at iba pang mahihirap na 
Mindorefo. 

Ang palusot na batas na ito na nagsilbing 
kalang sa pinto laban sa moratorium sa 
pagmimina ay maniobra ng lokal na burukrata 
sa pangunguna ni Gobernador Humerlito 
“Bonz” Dolor at ng katandem niyang Bise 
Gobernador Ejay Falcon na namumuno sa 
sanguniang panlalawigan. 

Paunang hakbang din ito upang sukatin 
kung gaano pa kalakas ang pagtutol 
sa pagmimina at matukoy sino pa ang 
mangangahas na tumutol sa harap ng 
malakas ng hataw ng RCSP-ELCAC, red 
tagging at miiitarisasayon sa pangunguna 
ng 203rd Bde-PNP MIMAROPA. 

Ang pagpayag na minahin ang armour rocks 
ay pasakalye sa mas opensibang kampanya ng mga 
makapangyarihang blokeng pabor sa pagmimina 
na binubuo ng mga panginoong maylupa-burgesya 
komprador (PML-MBK) at matataas na burukrata na 
siyang pangunahing makikinabang sa mga kontrata 
sa extraction ng mineral tulad ng armour rocks. 

Pumapalakpak naman ang Mga dayuhang 
kapitalistang matagal nang naghahangad na 
mapasakamay nila ang mga mineral na susi sa 
kanilang mga negosyo sa pandaigdigang saklaw. 

Marami pang imbak na mineral at likas na 
yaman sa Mindoro, kabilang ang nickel na biglang 
tumaas ang pandaigdigang pangangailangan bilang 
sangkap sa paggawa ng mga bateri ng mga gadget 
at de-kuryenteng sasakyan. 

Ang Mindoro Nickel Project (MNP) na itinuring 
na isa sa 24 prayoridad ng gobyerno sa proyektong 
pagmimina sa buong bansa ay hawak pa rin ng Intex 
Resources ASA ng Norway ang Mineral Processing 
Sharing Agreements (MPSA). 

Sa kabila ng pagpapatigil ng operasyon hito 
noong 2008, patuloy itong nagbubuhos ha pondo 
sa panlipunang pamumuhunan, imprastruktura at 
maniobra upang matanggap ito ng Mindorefo. Kung 
hindi man matanggap ay pilit itong maipataw kasabay 
ng militarisasyon sa isla. 

Miminahin ng Intex ang nickel at cobalt sa 
11, 216 ektaryang lupaing nasa watershed area ng 
maraming sapa at bukal na bumubuo ng mga ilog 
ng Mag-asawang Tubig at Bucayao sa OrMin at ng 
Amnay sa bahaging Occidental Mindoro. 

Nakaambang magtapon ito ng walong milyong 

Kumilos ang mamamayan laban sa paggawad ng Environmental Compliance 
Certificate (ECC) sa Intex noong 2009. 


toneladang basura ng mina kada taon na unang 
tinakda sa land-based tailing dams sa Mga bayan ng 
Pola, San Teodoro, Pinamalayan at Calapan na unang 
plano nito. 

Binago ng Intex ang paraan ng pagtapon ng 
basura tungong submarine tailing disposal dahil sa 
pagtutol dito ng mga MindorekRo. Subalit naging 
dagdag na isyu ang pagtatapon ng basura. sa 


kailaliman ng dagat ng Mindoro na bahagi ng 

pandaigdigang sentro ng marine biodiversity. 
Pursigidong nakikipaggitgitan ang mga 

MindoreRo laban sa mga taong nagtutulak ng 


pagmimina sa isla. Dinanas ng mga Mindoreko ang 
pangrarahuyo, panlalansi, pagbabanta hanggang red 
tagging at pagtaas ng antas ng militarisasyon sa isla 
maipatupad lamang ang MNP. 

Ipinagmamalaki ng mga kumpanya sa mina na 
makikinabang ang mga mamamayan dito sa anyo ng 
trabaho, buwis sa lokal at pambansang pamahalaan, 
proyektong sosyo-ekonomiko at tulong sa mga 
komunidad sa paligid ng minahan. 

May pangakong tatalima diumano sila sa 
mga pangkalikasang garantiya at sa itinatakda ng 
batas. Subalit mas pangunahin at nagdudumilat 
ang mapangwasak na epekto nito sa mamamayan, 
kabuhayan at kalikasan. 

Mula nang binigyan ng Environmental Compliance 
Certificate (ECC) ang Intex (dating Mindex) ng 
dating DENR Secretary Lito Atienza noong Oktubre 
2009, naging makasaysayan ang malawakang 
pagtuligsa dito ng mamamayang Mindoreko. 

Masiglang nagkampanya ang mga samahang 
kontra-mina sa pamamagitan ng mga talakayan at 

pag-aaral sa Mga pamayanan, paaralan, samahang 
sibiko at simbahan. Naging paksa ito sa isinagawang 
taunang pagtitipon ng mga katutubo na sa kalaunan 
pinangalanan nilang Mangyan Day. Isang kulminasyon 
ng mga aktibidad ang martsa-rali sa Calapan City, 
OrMin na dinaluhan ng 5,000 mamamayan noong 30 
Oktubre 2009. 

Pangunahiing dinala ng mga Mindoreho ang 
kanilang pagtutol laban sa pagmimina sa lahat ng 
bayan sa Isla hanggang sa punong luklukan ng 
kapangyarihan- sa Mendiola at mga opisina ng 
pambansang pamahalaan. 

Noong Marso 2009, ang mga progresibong 
Partylist ay naghapag ng House Resolution 997 
na nag-aatas sa Committee on Ecology upang 
imbestigahan ang Intex at Aglubang Mining 
na magtatapon ng kanilang mine tailings at 
magkokontamina sa tubig na dapat nailaan sa Mga 
inumin, palayan at mga pananim na pangunahing 
kabuhayan ng mga Mindorefio. 

Konsistente din ang mga taong simbahan 


PARANGAL 

sa pagkilos laban sa pagmimina. Aktibo ang mga 
samahang hawak nito kabilang ang ilang samahang 
katutubo. isinagawa nito ang Prayer vigil at hunger 
strike sa harap ng opisina ng DENR sa Quezon City 
noong 2009 bilang pagtutol sa mining clearance na 
iginawad ng nabanggit na opisina. 

Nagsagawa naman ng 2-araw na kumperensya 
sa pangangalaga ng kalikasan ang LGU-CSO (Local 
Government Unit- Civil Society Organizations) 
noong Oktubre 2009 na nagbigay supporta sa 25- 
taon moratoryum. 

Kabilang sa mga dumalo rito ang gobernador ng 
dalawang probinsya sa isla sa panahong iyon (Arnan 
C. Panaligan ng OrMin at Josephine Ramirez Sato 
ng OccMi), ang kinatawan ng mga SP ng dalawang 
probinsya, ang meyor ng Abra de Ilog (Eric 
Constantino), ang kinatawan ng mga Sangguniang 
Bayan ng Sta. Cruz at Victoria, at. Sangguniang 
Lunsod ng Calapan. Kinatawan haman ng simbahang 
Katoliko si Bishop Warlito Cajandig. 4 


Itutuloy sa susunod na isyu. 


Dakilain ang buhay-at-pakikibaka ni Ka Hunter, 
Huwarang kabataan, martir ng rebolusyong Pilipino! 


Pinakamataas na parangal at pagpupugay 
ang iginagawad ng Partido Komunista ng Pilipinas 
- Mindoro kay Arc John “Ka Jack/Ka Hunter/Ka 
Baron” Varon, magiting na kadre ng Partido at 
opisyal ng BHB, sa walang pag-iimbot na pag-alay 
ng kanyang buhay para sa sambayanang Pilipino 
na malaon nang inaapi at pinagsasamantalahan. 

Sina Ka Hunter at Nancy “Ka Mamay /Ka Liza” 
Looy Yaw-an ang dalawang pulang mandirigma na 
namartir sa isang labanan sa pagitan ng Lucio De 
Guzman Command - NPA - Mindoro at Charlie 
Company ng pasistang 68th IB - Philippine Army 
noong Mayo 30, 2023 sa Sitio Pasugui at Sitio 
Pihahan, Brgy. Malisbong, Sablayan, Occidental 
Mindoro. 


Ka Hunter: rebolusyonaryong martir at 
huwarang anak ng bayan 


Mula sa uring petiburges, ipinanganak si 
Ka Hunter noong Enero 02, 2000. Bata pa lang 
ay kinakitaan na rin si Ka Hunter ng pagiging 
mapagkawanggawa at husay sa gawaing pang- 
organisasyon at pakikisalamuha sa iba dahil 
lumaki siyang aktibo at lider sa mga grupong 
pangkabataan sa loob ng simbahan. 

Lalo pang tumaas ang pampulitikang kamulatan 
ni Ka Hunter sa pagpasok niya sa Polytechnic 
University of the Philippines sa kursong BS 
Chemistry. Kinaharap ni Ka Hunter ang tumitinding 
represyon sa loob ng kanyang paaralan, dagdag 
pa ang sumasahol na kalagayan ng pampublikong 
sistemang edukasyon sa mga State ULhiversities 
and Colleges (SUCs). 

Ito ang nagtulak upang maorgahnisa siya sa 
isang pambansa-demokratikong organisyon ng 
mga kabataan. 


Sa patuloy niyang pag-aaral ng lipunan at 
paglubog sa batayang masa, naunawaan niya Ka 
Hunter na ang imperyalismong US, pyudalismo at 
burukrata kapitalismo ang tatlong salot sa lipunang 
Pilipino at ugat ng kahirapan ng mamamayan at 
pag-atrasado ng bansa. 

Dahil dito, malalim na naunawaan ni Ka Hunter 
at mahigpit na niyakap ang linya ng demokratikong 
rebolusyong bayan bilang tanging solusyon sa 
pundamental na problema ng lipunang mala- 
kolonyal at malapyudal sa Pilipinas. 

Ang pagbibinyag sa apoy ni Ka Hunter 


Sa ilalim ng rehimeng US-Duterte, pinaigting 
ng reaksyunaryong gubyerno at buong naghaharing 
sistema ang kontra-rebolusyonaryong pag-atake 
sa buong rebolusyonaryong kilusan at mamamayan. 

Sa isla ng Mindoro at sa buong Timog 
Katagalugan, magiting na nakihamok ang Partido 
at BHB sa inspirasyon ng panawagang “lumaban 
upang magpalakas, magpalakas habang lumalaban”. 

Ganito ang pangkabuuang kalagayan noong 
unang pumasok si Ka Hunter sa yunit ng BHB sa 
isla ng Mindoro noong Disyembre 2019. 

Isa siya sa mga kabataang-estudyante mula 
sa lungsod na nagpasyang makipag-integra sa yunit 
ng BHB at rebolusyonaryong masa sa kanayunan 
kasabay ng paggunita ng ika-51 anibersaryo ng 
Partido Komunista ng Pilipinas. 

Naging bahagi sila ng (mga - kulturang 
pagtatanghal para sa pulong anibersaryo ng 
yunit ng BHB sa masang katutubo sa lokalidad. 
Bagamat maikli lamang ang naging pagbisita nila, 
naging makabuluhan ang papel nito para mabuo 
ang perspektiba ng mga kabataang-estudyante na 
muling bumalik sa kanayunan. 

Patunay rito, tatlong buwan lamang matapos 
ang unang pagbibisita, Marso 2020, muling bumalik 
si Ka Hunter sa yunit ng BHB na pinasukan niya 
para mag-TOD. Dangan nga lang ay ibang-iba ang 
kalagayan kumpara sa una niyang naging pagbisita. 
Kagagaling lamang ng yunit sa isang depensibang 
labanan at nasa gitna pa ng FMO. 

Dahil puspos ng entusiyasmo at 
rebolusyonarying optimismo, hindi naging dahilan 
ito para magdalawang-isip si Ka Hunter sa kanyang 
naging pasya na mag-TOD. Imbes, naging bahagi 
siya ng muling pagkokonsolida ng yunit upang 
muling humarap at gumampan ng rebolusyonaryong 
mga gawain. 

Sa patuloy na paggampan ni Ka Hunter ng 
rebolusyonaryong gawain, tumibay ang pag-unawa 
sa kabuluhan ng armadong pakikibaka na isinusulong 
ng Partido at BHB sa kanayunan, at ang papel 


ANG 


ng mga katulad niyang kabataang intelektwal 
mula sa kalunsuran, kung kaya nagpasyang buong 
panahong kumilos si Ka Hunter sa yunit ng BHB 
noong Oktubre 2020. 

Binuksan nito ang bagong kabanata Nng 
kanyang buhay, isang kabanata na puno ng mga 
gintong oportunidad upang higit na matuto mula 
sa praktika, magpaunlad ng sarili habang nag- 
aambag ng ganang-kaya sa armadong pakikibaka 
at paglaban ng mamamayan. 


Mag-aaral ng masa, huwaran ng tiyaga, 
entusiyasmo at determinasyon 


Gumampan siya bilang giyang pampulitika na 
may tungkuling konsolidahin ang mga kasama at 
pataasin ang antas ng kakayahan ng mga kasama 
sa iba't ibang gawain lalong higit ang paglaban 
sa kaaway. Bukod sa tungkulin bilang opisyal 
pampulitika sa iskwad, nagsilbi din siyang opisyal 
sa lohistika ng platun. 

Matiyaga at masigasig niyang inaral ang 
iba't ibang larangan ng mga gawain, dahilan para 
mabilis siyang matuto sa gawain sa hanay ng masa 
at mga teknikal na gawain sa yunit ng BHB. Ang 
kabang-yaman ng kaalaman mula sa masa at sa 
mga kasama ang haging mahusay na sandata ni 
Ka Hunter sa paggampan niya sa iba't ibang mga 
rebolusyonaryong gawain. 

Malapit si Ka Hunter sa halos lahat ng mga 
kasama, madali siyang makapalagayang-loob kahit 
ng mga kasamang nagmula sa uring magsasaka at 
mga katutubo. 

Hindi naging hadlang ang mga pagkakaiba sa 
kultura para makapalagayang-loob niya ang bawat 
kasama. Dahil masayahin, palatawa at mahilig 
makipagkwentuhan, hindi nag-aatubili ang mga 
kasama na lumapit at makipag-usap sa kanya. 

Naging tatak din niya sa mga kasama ang hilig 
niya sa pagsusuot ng maikling shorts. Bagamat 
ilang beses itong natukoy sa kanya, di raw niya ito 
kayang bitawan dahil tila mamamatay raw siya sa 
banas kapag nagsuot siya ng pantalon o jogging 
pants. 

Isa siya sa pinakamasisipag na instruktor sa 
literasiya at numerasiya na matiyagang nagtuturo 
sa mga kasamang hindi marunong magbasa, 
magsulat at magkwenta. 


Huwarang Opisyal ng BHB at Kadre ng Partido 


Ang paglitaw, pagpanday at pagkakaroon ng 
Partido ng batang kadre sa katauhan ni Ka Hunter 
ang testamento ng walang patlang na pagsalin 
ng mga bagong dugo't henerasyon mula sa mga 
kabataan, ng kasariwaan at kasiglahan ng Partido 
Komunista ng Pilipinas, ng Bagong Hukbong Bayan 
at ng rebolusyong Pilipino. 

Bukas na tinanggap ni Ka Hunter ang mga 


itinalaga sa kanyang tungkulin at itinuring itong 


isang panibagong oportunidad para paunlarin 
ang kanyang rebolusyonaryong kaalaman 
at higit na makapag-ambag sa armadong 
pakikibaka. 


ANI 


Ayon sa kanya, “Dapat ituring na learning 
experience ang lahat ng bagong gawain at 
tungkulin na iniaatang sa atin at kahit mahirap ito 
ay kolektibo natin itong haharapin at tutupdin,” 
Sa ganitong diwa, higit na naging tulak ito kay Ka 
Hunter na lumubog sa mga kasama at masa. 

Matalas at hindi liberal si Ka Hunter. Hindi 
siya takot na tukuyin ang mga nakikita niyang 
mali at mga kahinaan ng kanyang sarili, ng bawat 
indibidwal o ng kabuuan. Ngunit mapanghimok rin 
siya sa mga kasamang nagkakamali at nahihirapan. 

Mulat siya na ipaalala ang mga tungkulin 
na dapat ginagampanan ng bawat isa mula sa 
pagbabantay at pagtitiyak ng seguridad hanggang 
sa pampulitikang mga gawain. 

Maalalahanin siya kapwa sa mga opisyal at 
sa Mga kasamang pinamumunuan niya. Hindi 
siya nag-aatubiling samahan ang mga kasama sa 
paggampan sa mga gawain kapag tukoy niyang 
nahihirapan sila sa mga ito. 

Habang mulat siya sa kanyang mga limitasyon, 
hindi rin siya nagdadalawang-isip na mag-ambag 
at magsalita sa mga pulong na kinabibilangan niya 


PARANGAL 

kahit mas matatanda at mas matatagal nang 
kumikilos ang kanyang mga kaharap. 

Sa pagpanaw ni Ka Hunter, nawalan tayo ng 
isang mahusay na anak ng bayan, magiting na 
mandirigma at opisyal, at matibay na katuwang 
sa paglaban sa imperyalismong US, pyudalismo 
at burukrata-kapitalismo. 

Sa isang banda, nagsisilbing hamon at 
inspirasyon ang buhay at pakikibaka ni Ka Hunter 
upang higit nating tanganan ang mga tungkuling 
iniwan niya hanggang sa makamit ang layuning 
mapalaya ang sambayanang Pilipino mula sa 
tanikala ng daantaong pagkaalipin. 

Pinatutunayan lamang ng buhay ni Ka Hunter 
na ang landas ng rebolusyon ay dapat na tahakin 
ng lahat. 

Dapat. na tularan ng milyun-milyong 
kabataang Pilipino si Ka Hunter, buong tapang 
na sumuong sa landas ng rebolusyon, matuto 
at lumubog sa masang anakpawis, pandayin ang 
sarili sa sakripisyo at kahirapan, at palaging 
taglayin ang diwang palaban na puspos ng 
rebolusyonaryong optimismo. 1 


Ka Mamay: Pulang Hukbo at Mabuting Anak ng Bayan 


Pinakamataas na pagpupugay ang ipinapaabot 
ng rebolusyonaryong kilusan sa isla ng Mindoro 
kay Nancy “Ka Mamay” Looy Yaw-an, na nasawi sa 
isang depensibang labanan sa Sitio Pihahan, Brgy. 
Malisbong Sablayan Occidental Mindoro noong 
Mayo 30,2023. 

Si Nancy Looy Yaw-an o mas kilala ng 
masa na si Ka Mamay ay mula sa katutubong 
Mangyan-buhid, sa Brgy. Limlim Rizal, Occidental 
Mindoro. Maagang bahagi ng kanyang kabataan 
ay nakita na niya ang dahas at ang pagpapabaya 
ng reaksyunaryong gubyerno sa mga tulad nilang 
katutubo sa isla. 

Biktima ng pagpapalayas sa hanay ng 
mga katutubo ang kanyang pamilya. Upang 
makapagsimula ulit, mula sa bayan ng San Jose 
ay napadpad ang kanyang pamilya sa bahagi ng 
bayan ng Rizal upang doon mamuhay. Dito naging 
benepisyaryo ang pamilya niya ng rebolusyong 
agraryo dahil sa paglansag ng mga pastuhan 
sa kanilang lugar upang mapakinabangan ng 
mamamayan ang lupa. 

Mula nito ay nakita na niya ang maayos na 
pamumuhay ng mga tulad niyang anakpawis na 
tinahak ang landas ng pakikibaka sa gabay ng 
Partido. Naging susing katuwang ng mga kasama 
ang kanyang mga kababaryo sa usapin ng seguridad 
at pagtataguyod sa yunit ng Hukbong Bayan. 

Kahit na nagkaroon ng sarili niyang pamilya 
ay hindi pa rin nawala sa puso niya ang diwa 
ng paglaban, kaya't nang may nagpresintang 
pagkakataon upang siya ay magbigay ng kanyang 
buong panahong pagkilos sa yunit ng Hukbong 
Bayan ay hindi na siya nagdalawang-isip pa at 
sumapi na sa BHB. 


Babae, Propagandista, Medik ng bayan at 
Mandirigma 


Sa lipunang malakolonyal at malapyudal, 
napakababa ng pagtingin sa hanay ng kababaihan. 
Isa si Ka Mamay sa mukha ng makabagong 
Gabriela Silang dahil hindi lamang niya nilagpasan 
ang limitasyon ng pagiging babae sa loob ng 
reaksyunaryong lipunan, kundi maging ang 
pagtingin sa mga kababaihang katutubo. 

Hindi biro ang kanyang naging pag-angkop sa 
kultura upang makasabay sa mga hindi katutubong 
kasama niya sa yunit. 

Kinaharap niya ang pag-angkop” “sa 
pagpapaliwanag sa masa lalo na at hindi siya sanay 
sa paggamit ng lengguwaheng Tagalog. 

Sa kabila nito, pinatunayan niya na katutubo 
man o di katutubo ay kinakailangang magkaisa dahil 
parehas lang hamang kalunos-lunos ang dinadanas 

nilang kalagayan sa 
lipunan. 

Katuwang si Ka Mamay ng yunit sa 
pagpapaliwanag sa hanay ng katutubong kababaihan 
upang imulat sila. Bukod rito, mahusay rin siyang 
katuwang sa pag-aaral ng mga tereyn o kalupaan 
upang abutin ang mas malawak na masa. 

“Mapagkumbaba at walang yabang sa 
katawan,” ganyan siya ilarawan ng kanyang mga 
nakakasama sa iskwad. Hanggat kaya niyang gawin 
ang gawain ay di niya ito tatanggihan. 

Matiyaga niyang inaral ang mga letra kahit na 
siya ay nahihirapan sa pagkilala ng mga ito. Dahil sa 
sipag niya sa pag-aaral sa literasiya at numerasiya 
ay natutunan niyang magbasa at magsulat mula sa 
dating hindi marunong sumulat at bumasa. 

Ang kanyang tiyaga sa pag-aaral ang naging 
puhunan hiya para mag-aral ng panggagamot. 
Naipaunawa niya sa kapwa niya katutubo ang 
halaga ng sanitasyon at nutrisyon upang maging 
malusog ang katawan lalo na ng pahahon ng 
COVID-19. Nagagawa. niyang magbigay ng 
payong pangkalusugan sa mga masang kanyang 
nakakasalamuha 7” sa... karaniwang :7”“ssakit. 8na 
nararanasan ng masa. 

Larawan din si Ka Mamay ng katatagan sa 
rebolusyon. Isa siya sa mga katutubong Mahngyan- 
Buhid sa yunit na may pinakamahabang panahon 


PARANGAL 


ilalim ng reaksyunaryong 


ANI 


sa pagkilos, hindi lamang sa bayan na kanyang 
kinalakihan kundi maging sa buong larangan. 

Nakaranas man ng masasalimuot na karanasan 
ay hanatiling matatag ang kanyang paghawak 
sa prinsipyo at paninindigan sa Hukbong Bayan. 
Sa huli, nanaig ang kanyang determinasyong 
magpatuloy at maglingkod sa masang inaapi at 
pinagsasamantalahan. 

Malaki ang naging bahagi ni Ka Mamay upang 
iorganisa ang pagsisiyasat at paglaban sa paglabag 
sa karapatang pantao ng mga pasistang sundalo 
sa saklaw ng kanilang erya. Dahil dito, nailantad at 
nalabanan ng masa ang matinding harassment at 
paglabag sa kanilang karapatan. 

Habang nasa kasagsagan ng gawain, natulak 
ang tim ni Ka Mamay sa isang depensibang 
labanan na kanyang ikinasawi. Ngunit hanggang sa 
pinakahuling patak ng dugo ni Ka Mamay, inalay 
niya ito sa masang inaapi at pinagsasamantalahan. 

Hindi kailanman malilimutan ng masa ang 
ipinakitang kagitingan nila Ka Mamay at Ka Hunter 
sa paglaban sa kaaway ng Mangyan-Buhid at 
sambayanang Pilipino. Magiging walang kamatayan 
ang diwa at prinsipyong hinawakan ni Ka Mamay. 
Inspirasyon ito para sa mas malawak na hanay 
ng mga pambansang minorya, kaisa ng magsasaka 
at lahat ng uring dinudusta upang tumangan ng 
armas at sumapi sa Bagong Hukbong Bayan. 4 


Pulang saludo at pagpupugay ng 
Lucio De Guzman Command - NPA - Mindoro 
kay Benito “Ka Laan” Tiamzon at 
Wilma “Ka Bagong-Tao” Austria-Tiamzon 
Abril 24, 2023 


PKP-MLM na maglunsad ng 


Tiamzon, ang mga kapita-pitagang lider ng PKP-MLM, 


PULANG PAGPUPUGAY. Lahat ng yunit sa ilalim ng LDGC ay tumugon sa panawagan ng Komite Sentral ng 
21 Gun Salute para kay Benito “Ka Laan” Tiamzon at Wilma “Ka Bagong-Tao” Austria- 
na pinaslang ng berdugong estado hoong Agosto 2022. 


SE 


Sa dambana ng mga bayani at martir, panatang 
isulong at palakasin ang rebolusyon 

KULTURA 


KA MAMAY 


ni Ka Tintin 


Naaalala kita Maalala kita palagi 
Tuwing mainit ang sitwasyon Pagkat huwaran ka ng manunula 
“Relaks lang!” Tahimik, maliksi, 
Ito ang pampakalma maingat sa paghakbang 

Matiyaga, Masipag, maingat sa 
Naaalala kita pagbilang 
Tuwing nagbabantay Manunula ka ng puso ng masa 
“Pag maliit na (h)akbang ay (h)ayop Sa pag-ibig mong pinadama 
Pag malaki ay tao Paninindigang matibay at 
Ito ang pandama sa kadiliman paglilingkod ng kusa 
Naaalala kita Maalala kita Ka Mamay 
Tuwing nagmamaniobra Babae, mahinahon, magiting na 
Akin na ang tiyak kong kaserola mandirigma 


Saingan sa pamamahinga 
Ito ang dedikadong por 
sa sipag at tyaga 


Naaalala kita 

Tuwing may maingay 

Pabulong kang mahanhaway 

Tahimik ka at 

matiyagang mag-aantay 
Nag-aabang sa puputukang kaaway 


Naalala kita 

Tuwing depensiba 

Kukuha ng kober 

at puputukan ang kalaban 
Ito ang totoong 
matapang na may gulang 


Naalala kita 

Tuwing opensiba 
Dahan-dahan tayong lalapit 
Pabor ang pusisyon 
Guguluntangin 

ang kampanteng kaaway 
Ito ang titiyak sa tagumpay 


Mabuhay ang alaala ng mga rebolusyonaryong 
martir! 


18 AN5 


MABUHAY ANG 
GININTUANG ANIBERSARYO NG NOPFP/ 


maga Makulay at masigla ang naging pagdiriwang ng isang yunit 
ei ng Lucio De Guzman Command - NPA - Mindoro sa ika-50 


anibersaryo sa buong Mindoro sa kabila ng operasyong militar 
ng pasistang AFP-PNP-MIMAROPA! 


a aa. PM A py Li E 
pg Ki N 


PANAWAGAN. Tangan ang temang “Tanganan ang Sulo ng 
Digmang Bayan sa ika-50 anibersaryo ng NDFP”, binaybay 
sa programa ang pagtatag ng NDFP, 12 puntong programa 
nito at ang limampung dahilan bakit kailangang ipagdiwang 
ang anibersaryo ng NDF. 


PEB 


KULTURANG PAGTATANGHAL. Naging makulay 
ang selebrasyon sa pagsagawa ng mural at mga 
flags ng mga kabataan. Habang nagtanghal din sa 
pagitan ng programa ng mga awit galaw ang unit 
ng BHB at mga kabataan. Nag-ambag naman ang 
ilang magsasaka at kabataan ng kanilang mga tula 
habang ang mga katutubong dumalo ay nag-alay 
ng kanilang awit. 


PARANGAL. Naglaan din ng puwang sa programa 
upang magbigay pagpupugay sa mga lahat ng naging 
martir ng rebolusyunaryong kilusan mula kina Ka 
Joma Sison, Ka Wilma at Ka Benito Tiamzon at sa 
lahat ng martir ng Rehiyong Timog Katagalugan at 
sa isla ng Mindoro. 


Ang ALAB ang rebolusyonaryong pahayagan sa Isla ng Mindoro. 
Pinapatnugutan ito ng Partido Komunista ng Pilipinas 
(Marxismo-Leninismo-Maoismo) sa Mindoro. 


Para sa anumang katanungan, komento, kontribusyon o mungkahi, 
maaaring ugnayan ang patnugutan ng ALAB sa: 


alabngdigmamindoro@gmail.com 


@alabngdigmamindoro 
Maaaring idownload ang kopya ng ALAB at iba pang rebolusyonaryong pahayagan sa www.cpp.ph 


